

TECHNINĖ SPECIFIKACIJA

PIRKIMO OBJEKTO APRAŠYMAS

1. SĄVOKOS  
Užsakovas –  UAB „LTG Kompetencijų centras“.
Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
[bookmark: _Hlk210045715]Paslaugos – Išorinės IT paslaugos. 
Preliminarioji sutartis – Užsakovo ir vieno ar kelių tiekėjų sudaryta sutartis, kurios tikslas – nustatyti sąlygas, įskaitant kainą ir, kur to reikia, numatomą kiekį, taikoma Sutartims, kurios bus sudarytos per tam tikrą nurodytą laikotarpį.
Sutartis – Sutartis, sudaroma tarp Tiekėjo ir Užsakovo dėl Pirkimo objekto. rašytinė sutartis, sudaroma, Techninėje specifikacijoje ir Preliminariojoje sutartyje nustatyta tvarka, tarp atnaujintą varžymąsi laimėjusio Tiekėjo ir Užsakovo dėl kiekvieno teikiamo Kvietimo Preliminariosios sutarties galiojimo laikotarpyje.
Atnaujintas varžymasis – procedūra, kurios metu Užsakovas Preliminariosios sutarties galiojimo laikotarpiu, teikdamas konkretų rašytinį Užsakymą, atnaujina Tiekėjų varžymąsi dėl Paslaugų teikimo, kaip nurodyta Preliminariojoje sutartyje.
Atnaujintas pasiūlymas – atnaujinto varžymosi metu Tiekėjo Užsakovui teikiamas atnaujintas pasiūlymas dėl Paslaugų pagal Užsakovo užsakyme nustatytus reikalavimus.
Užsakymas – Užsakovo Atnaujinto varžymosi procedūros metu Tiekėjams, Preliminariosios sutarties pagrindu raštu teikiamas kvietimas pateikti Atnaujintus pasiūlymus dėl konkrečios Sutarties sudarymo iki nustatyto Atnaujintų pasiūlymų pateikimo termino pabaigos. Kiekvieno Užsakymo pagrindu sudaroma Sutartis. 
[bookmark: _Hlk34901070]Paslaugų užsakymas – Sutarties pagrindu Tiekėjui tekstiniu pranešimu, elektroniniu paštu ir/ar per Užsakovo nurodytą informacinę sistemą teikiamas rašytinis užsakymas suteikti Paslaugas. 

2. PIRKIMO OBJEKTAS 
2.1. Išorinės IT paslaugos. (toliau – Pirkimo objektas). 
2.1.1. IT projektų vadovo paslaugos. Projekto apimties, užduočių, laiko, biudžeto, susitikimų ir komunikacijos, komandos valdymas. Gali būti keli projektai vienu metu.
2.1.2. IT techninio vystymo vadovo paslaugos (Technical delivery manager). Techninės dalies valdymas projektuose. IT užduočių ir IT komandos valdymas.
[bookmark: _Hlk211452997]2.1.3. Verslo analitiko paslaugos. Funkcinių reikalavimų rinkimas ir analizė. Procesų tobulinimas.
2.1.4. IT analitiko vidutinio lygio paslaugos. Reikalavimų IT sistemoms rinkimas ir analizė. Sistemų ir procesų analizė, dokumentavimas. Duomenų ir sistemų integracijos valdymas.
2.1.5. IT analitiko vyresniojo lygio paslaugos. Reikalavimų IT sistemoms rinkimas ir analizė. Sistemų ir procesų analizė. Duomenų ir sistemų integracijos valdymas.
2.1.6. IT sprendimų vyresniojo architekto paslaugos. Sprendimų projektavimas. Techninis vadovavimas. Reikalavimų analizė ir derinimas. Sistemų integracija.
2.1.7. Vyresniojo duomenų architekto paslaugos. Duomenų architektūros projektavimas. Duomenų integracijos užtikrinimas. Duomenų saugojimo ir infrastruktūros optimizavimas
2.1.8. Dirbtinio intelekto (DI) architekto paslaugos. DI sprendimų projektavimas. Duomenų infrastruktūros kūrimas DI reikmėms.
2.1.9. Vidutinio lygio programuotojo paslaugos. Programinės įrangos kūrimas. Reikalavimų analizė ir sprendimų projektavimas. Kodo testavimas ir derinimas. Kodo priežiūra ir atnaujinimai.
2.1.10. Vyresniojo lygio programuotojo paslaugos. Programinės įrangos kūrimas. Reikalavimų analizė ir sprendimų projektavimas. Kodo testavimas ir derinimas. Kodo priežiūra ir atnaujinimai.
2.1.11. Didžiųjų duomenų inžinieriaus paslaugos. Didžiųjų duomenų infrastruktūros kūrimas ir priežiūra. Data pipelines kūrimas. Duomenų apdorojimo optimizavimas.
2.1.12. DevOps paslaugos. Pagrindinės užduotys apima CI/CD kanalų diegimą, debesijos infrastruktūros valdymą, sistemų saugumo užtikrinimą, testavimo ir diegimo automatizavimą.
2.1.13. Informacinių sistemų testavimo paslaugos. Testavimo planavimas ir strategija. Testų vykdymas. Automatizuotas testavimas.
2.1.14. Su informacinėmis sistemomis susijusios konsultacinės ir kitos paslaugos. Konsultavimas sistemų projektavime ir diegime.
2.2. Atnaujinto varžymosi metu nurodomas tikslus Išorinių IT paslaugų srities poreikis, tačiau bendra visų perkamų Paslaugų suma negali viršyti (bus nurodyta prieš pirkimo paskelbimą) EUR be PVM.  
2.3. Paslaugoms pirkti skirta Paslaugų suma yra tik Užsakovo planuojama skirti suma, bet tai nėra Užsakovo įsipareigojimas užsakyti Paslaugų visai nurodytai sumai. 
2.4. Preliminarioji sutartis sudaroma  48 mėnesiams. 
2.5. Pirkimo objekto pozicijos ir preliminarūs kiekiai nurodyti Pasiūlymo formos Priedo Nr.1. lentelėje.

3. REIKALAVIMAI PIRKIMO OBJEKTUI

3.1. Paslaugos turi nekelti grėsmės nacionaliniam saugumui, kaip tai nurodyta Pirkimo dokumentuose.
3.2. Paslaugos apima, bet neapsiriboja:

	[bookmark: _Hlk184822749]Eil. Nr.
	Paslaugų arba funkcijų išpildymas
	Reikalaujamo parametro arba vykdomos funkcijos reikšmės išpildymas

	3.2.1.
	IT projektų vadovo paslaugos. 
	Projektų valdymas pagal patvirtintas LTG PMO tvarkas (PMBOK metodologija). Projektų valdymo įrankis MSPO. Kitos, su role susijusios paslaugos.


	3.2.2
	IT techninio vystymo vadovo paslaugos (Technical delivery manager).
	Techninės dalies valdymas projektuose pagal patvirtintą LTG KC IT metodologiją. Pagrindiniai naudojami įrankiai ServiceNow, Confluence ir JIRA. Kitos, su role susijusios paslaugos.

	3.2.3
	Verslo analitiko paslaugos.
	Funkcinių reikalavimų rinkimas ir analizė.
· Bendravimas su suinteresuotosiomis šalimis (vadovais, darbuotojais, klientais) siekiant išsiaiškinti verslo poreikius.
· Reikalavimų dokumentavimas, pvz., procesų aprašymai, vartotojų istorijos (user stories) ar techninės specifikacijos.
Procesų tobulinimas.
· Esamų verslo procesų vertinimas ir rekomendacijų teikimas efektyvumui didinti.
· Sprendimų, kaip automatizuoti ar optimizuoti procesus, siūlymas.
Kitos, su role susijusios paslaugos.
Pagrindinės metodikos: BPMN v2; UML.


	3.2.4
	IT analitiko vidutinio lygio paslaugos.
	Reikalavimų IT sistemoms rinkimas ir analizė.
· Bendravimas su verslo komandomis ir suinteresuotosiomis šalimis, siekiant nustatyti IT sistemų ar programinės įrangos poreikius.
Reikalavimų dokumentavimas
Sistemų ir procesų analizė. 
· Esamų IT sistemų, programų ar procesų vertinimas, siekiant nustatyti trūkumus ar tobulinimo galimybes.
· Techninių sprendimų suderinamumo su verslo tikslais analizė.
Duomenų ir sistemų integracijos valdymas.
Integracijų analizė ir dokumentavimas,
Darbas su duomenų bazėmis, API ar kitomis integracijomis, užtikrinant sklandų sistemų veikimą.
Duomenų srautų analizė ir optimizavimas.
Paruošti užduotis programuotojui
Kitos, su role susijusios paslaugos.
Pagrindinės metodikos: BPMN v2
Pagrindiniai įrankiai:​ Confluence, Draw.io, MS Visio, , PowerPoint.


	3.2.5
	IT analitiko vyresniojo lygio paslaugos.
	Reikalavimų IT sistemoms rinkimas ir analizė.
•	Bendravimas su verslo komandomis ir suinteresuotosiomis šalimis, siekiant nustatyti IT sistemų ar programinės įrangos poreikius.
Reikalavimų dokumentavimas
Sistemų ir procesų analizė. 
•	Esamų IT sistemų, programų ar procesų vertinimas, siekiant nustatyti trūkumus ar tobulinimo galimybes.
•	Techninių sprendimų suderinamumo su verslo tikslais analizė.
Duomenų ir sistemų integracijos valdymas.
Darbas su duomenų bazėmis, API ar kitomis integracijomis, užtikrinant sklandų sistemų veikimą.
Duomenų srautų analizė ir optimizavimas.
Paruošti užduotis programuotojui
Kitos, su role susijusios paslaugos.
Pagrindinės metodikos: BPMN v2; UML
Pagrindiniai įrankiai: Confluence, Draw.io, MS Visio, , PowerPoint.

	3.2.6
	IT sprendimų vyresniojo architekto paslaugos
	Sprendimų projektavimas. 
· Kurti IT sistemų ir sprendimų architektūrą, atsižvelgiant į verslo poreikius, funkcinius ir nefunkcinius reikalavimus.
· Rinktis tinkamas technologijas, platformas ir įrankius, užtikrinančius sprendimų efektyvumą, mastelį ir saugumą.
Techninis vadovavimas. 
· Bendrauti su kūrimo komandomis, užtikrinti, kad sprendimai būtų įgyvendinti pagal numatytą architektūrą.
· Tarpininkauti tarp techninių komandų (programuotojų, inžinierių) ir verslo vadovų, aiškinant techninius aspektus.
Reikalavimų analizė ir derinimas. 
· Glaudžiai bendradarbiauti su verslo analitikais ir suinteresuotosiomis šalimis, siekiant suprasti verslo tikslus ir paversti juos techniniais sprendimais.
· Vertinti esamas sistemas ir identifikuoti tobulinimo ar integracijos galimybes.
Sistemų integracija.
· Užtikrinti, kad naujai kuriami sprendimai sklandžiai integruotųsi su esamomis sistemomis, duomenų bazėmis ar trečiųjų šalių paslaugomis (pvz., per API).
· Spręsti suderinamumo ir duomenų srautų problemas.
Kitos, su role susijusios paslaugos.
Pagrindiniai įrankiai: Archi, Confluence, Draw.io, MS Visio, PowerPoint.


	3.2.7
	Vyresniojo duomenų architekto paslaugos.
	Duomenų valdymo strategijos kūrimas, duomenų saugyklos, srautų ir duomenų modelių apibrėžimas. Duomenų prieinamumo, kokybės ir saugumo užtikrinimas. Duomenų valdymo proceso projektavimas ir įgyvendinimas.
Duomenų architektūros projektavimas. 
· Kurti duomenų modelius (konceptualius, loginius ir fizinius), atitinkančius organizacijos verslo poreikius.
· Projektuoti duomenų bazes, sandėlius (data warehouses), ežerus (data lakes) ar kitas duomenų saugojimo sistemas.
Duomenų integracijos užtikrinimas. 
· Planuoti ir įgyvendinti duomenų srautus tarp skirtingų sistemų, užtikrinant jų suderinamumą ir efektyvumą (pvz., per ETL procesus ar API).
· Valdyti duomenų integraciją tarp vidinių ir išorinių šaltinių.
Duomenų saugojimo ir infrastruktūros optimizavimas. 
· Rinktis tinkamas technologijas duomenų saugojimui ir analizei.
· Užtikrinti sistemos mastelį (scalability), našumą ir atsparumą gedimams.
DMBOK 2 ir/arba ISO 8000 žinios
Kitos, su role susijusios paslaugos.
Pagrindiniai įrankiai: Archi, Confluence, Draw.io, MS Visio, PowerPoint, Database tools.


	
	IT architekto paslaugos
	IT architektūros valdymas, verslo aplikacijų gyvavimo ciklo planavimas, architektūrinių koncepcijų kūrimas, verslo ir teisinio reguliavimo reikalavimų perkėlimas į architektūrinius sprendimus, architektūros elementų kūrimas ir valdymas, architektūros pokyčių stebėjimas, tvirtinimas ir įgyvendinimas.

Rengia architektūrines koncepcijas ir sprendimus.
· Rengia IT projektų ar keitimų įgyvendinimui reikalingus architektūrinius sprendimus.
· Modeliuoja technologinių ir programinių komponentų integravimą, atsako už jų suderinamumą.
· Laikosi „Architektų tarybos“ sutartų gerųjų praktikų, proceso ir įrankių naudojimo. Teikia pasiūlymus architektų darbo patobulinimams.

Ruošia funkcinę dokumentaciją.
· Rengia IT projektų ar keitimų pirkimų technines specifikacijas.
· Atsako už nefunkcinių reikalavimų apibrėžimą ir parinkto architektūrinio sprendimo tinkamumą, optimalumą ir kokybę.
· Bendradarbiaudamas su Verslo architektais ir projektų vadovu padeda kontroliuoti IT projekto arba keitimų eigoje besikeičiančius verslo reikalavimus, kurie gali įtakoti galutinį technologinį sprendimą.
· Pildo ir prižiūri architektūrinės saugyklos informaciją

Užtikrina architektūrinių klausimų komunikaciją:
· Kompleksinius IT projektų ar keitimų sprendimus pristato ir gina „Architektų komiteto“ posėdžiuose.
· Bendradarbiauja su Verslo architektais ir padeda jiems surasti tinkamą technologinį sprendimą atitinkantį verslo poreikius.
· Sprendžia kitas, projekto metu kilusias problemas, aktyviai bendradarbiauja su projekto komandos nariais, siekiant užtikrinti savalaikį projekto įgyvendinimą.
· Bendradarbiauja su kitais IT ir Informacinės saugos komandų nariais ir pateikia jiems reikiamą informaciją reikalingą projekto dokumentacijai užpildyti.
· Bendradarbiauja su programuotojais dėl techninių sprendimų atitikimo architektūriniams sprendimams.

Kitos, su role susijusios paslaugos.
TOGAF ar kitos architektūrinės metodikos žinios
Pagrindiniai įrankiai: Archi, Confluence, Draw.io, MS Visio, MS Office, Database tools.


	3.2.8
	Dirbtinio intelekto (DI) architekto paslaugos
	Projektuoti ir diegti dirbtiniu intelektu pagrįstus sprendimus. Bendradarbiauti su suinteresuotosiomis šalimis, siekiant suprasti reikalavimus ir sukurti keičiamo dydžio architektūras. Užtikrinti sklandų dirbtinio intelekto sprendimų integravimą su esamomis sistemomis. Prižiūrėti dirbtinio intelekto modelių diegimą ir priežiūrą. Užtikrinti optimalų našumą ir atitiktį pramonės standartams.
DI sprendimų projektavimas. 
· Kurti DI ir ML sistemų architektūras, įskaitant modelių, duomenų srautų ir infrastruktūros projektavimą.
· Rinktis tinkamas DI technologijas, platformas (pvz., TensorFlow, PyTorch, Azure AI) ir algoritmus, atsižvelgiant į verslo tikslus.
Duomenų infrastruktūros kūrimas DI reikmėms. 
· Projektuoti duomenų apdorojimo vamzdynus (data pipelines), užtikrinančius kokybiškų duomenų tiekimą DI modeliams.
· Bendradarbiauti su duomenų architektais, kad būtų užtikrinta duomenų prieiga, valymas ir paruošimas (data preprocessing).
Kitos, su role susijusios paslaugos.
Pagrindiniai įrankiai: A.L.​, Archi, Confluence, Draw.io, MS Visio, PowerPoint, Kubeflow, Cloud platforms, Containerization,, AI frameworks.


	3.2.9
	Vidutinio lygio programuotojo paslaugos
	Programinės įrangos kūrimas. 
· Rašyti švarų, efektyvų ir gerai dokumentuotą kodą, naudojant programavimo kalbas (.NET, PHP, JAVA, Python).
· Kurti programas, svetaines, mobilias aplikacijas ar kitas IT sistemas pagal pateiktas specifikacijas.
· Projektuoti sistemos architektūrą, įskaitant front-end, back-end ar duomenų bazių struktūras.
· Dirbti su duomenų bazėmis.
Reikalavimų analizė ir sprendimų projektavimas. 
· Analizuoti Užsakovo ar verslo reikalavimus kartu su analitikais ar sistemų konsultantais.
· Siūlyti techninius sprendimus, atitinkančius funkcinius ir nefunkcinius poreikius.
· Kurti techninius projektus ar prototipus prieš pradedant pilnavidurį kodavimą.
Kodo testavimas ir derinimas. 
· Atlikti pirminį kodo testavimą (unit testing), siekiant užtikrinti jo teisingumą.
· Identifikuoti ir taisyti klaidas (debugging), užtikrinant kodo stabilumą.
· Bendradarbiauti su IT testuotojais, sprendžiant jų aptiktas problemas.
Kodo priežiūra ir atnaujinimai.
· Prižiūrėti esamą kodą, taisant klaidas ar atnaujinant funkcionalumą pagal naujus reikalavimus.
· Refaktorizuoti kodą, siekiant pagerinti jo kokybę, skaitymo patogumą ar našumą.
· Atnaujinti sistemas, kad jos atitiktų naujas technologijas ar saugumo standartus.
Kitos, su role susijusios paslaugos.


	3.2.10
	Vyresniojo lygio programuotojo paslaugos
	Programinės įrangos kūrimas. 
· Rašyti švarų, efektyvų ir gerai dokumentuotą kodą, naudojant programavimo kalbas (.NET, PHP, JAVA, Python).
· Kurti programas, svetaines, mobilias aplikacijas ar kitas IT sistemas pagal pateiktas specifikacijas.
· Projektuoti sistemos architektūrą, įskaitant front-end, back-end ar duomenų bazių struktūras.
· Dirbti su duomenų bazėmis.
Reikalavimų analizė ir sprendimų projektavimas. 
· Analizuoti Užsakovo ar verslo reikalavimus kartu su analitikais ar sistemų konsultantais.
· Siūlyti techninius sprendimus, atitinkančius funkcinius ir nefunkcinius poreikius.
· Kurti techninius projektus ar prototipus prieš pradedant pilnavidurį kodavimą.
Kodo testavimas ir derinimas. 
· Atlikti pirminį kodo testavimą (unit testing), siekiant užtikrinti jo teisingumą.
· Identifikuoti ir taisyti klaidas (debugging), užtikrinant kodo stabilumą.
· Bendradarbiauti su IT testuotojais, sprendžiant jų aptiktas problemas.
Kodo priežiūra ir atnaujinimai.
· Prižiūrėti esamą kodą, taisant klaidas ar atnaujinant funkcionalumą pagal naujus reikalavimus.
· Refaktorizuoti kodą, siekiant pagerinti jo kokybę, skaitymo patogumą ar našumą.
· Atnaujinti sistemas, kad jos atitiktų naujas technologijas ar saugumo standartus.
Kitos, su role susijusios paslaugos.


	3.1.11
	Didžiųjų duomenų inžinieriaus paslaugos
	Didžiųjų duomenų infrastruktūros kūrimas ir priežiūra. 
· Projektuoti ir įgyvendinti didelių duomenų apdorojimo sistemas, tokias kaip duomenų sandėliai (data warehouses), duomenų ežerai (data lakes) ar realaus laiko apdorojimo platformos.
· Konfigūruoti ir valdyti technologijas, tokias kaip Hadoop, Spark, Kafka ar debesijos platformas.
Data pipelines kūrimas.
· Kurti automatizuotus ETL/ELT procesus (Extract, Transform, Load), skirtus duomenų rinkimui, valymui ir transformavimui.
· Užtikrinti sklandų duomenų srautą tarp skirtingų sistemų ir šaltinių.
Duomenų apdorojimo optimizavimas.
· Optimizuoti sistemas, kad jos galėtų apdoroti didelius duomenų kiekius efektyviai ir masteliu (scalability).
· Diegti paskirstytojo skaičiavimo (distributed computing) sprendimus, kad būtų užtikrintas našumas.
Kiti, su role susiję darbai.
Pagrindiniai įrankiai: Azure, AWS, GPC, Kafka, PySpark.


	3.1.12
	DevOps paslaugos
	Pagrindinės užduotys apima CI/CD proceso diegimą, debesijos infrastruktūros valdymą, sistemų saugumo užtikrinimą, testavimo ir diegimo automatizavimą.
Automatizuoti programinės įrangos kūrimo, testavimo, diegimo ir stebėjimo procesus, naudojant įrankius GitLab CI/CD ar kitus LTG naudojamus įrankius.
Kurti CI/CD (Continuous Integration/Continuous Deployment) pipelines, kad programinė įranga būtų greitai ir patikimai diegiama.
Projektuoti, konfigūruoti ir valdyti IT infrastruktūrą, dažnai naudojant „infrastruktūra kaip kodas“ (Infrastructure as Code, IaC) įrankius, pvz., Terraform, Ansible ar AWS CloudFormation.
Diegti ir prižiūrėti debesų platformas (pvz., AWS, Azure, GCP), hibridines ar on-prem infrastruktūras.
Kitos, su role susijusios paslaugos.


	3.1.13
	Informacinių sistemų testavimo paslaugos
	Testavimo planavimas ir strategija: 
· Bendradarbiauti su komanda, siekiant suprasti projekto reikalavimus ir specifikacijas.
· Kurti testavimo planus, testų scenarijus ir skriptus pagal funkcinius bei nefunkcinius reikalavimus.
· Nustatyti testavimo apimtį, tikslus ir metodikas (pvz., rankinis ar automatizuotas testavimas).
Testų vykdymas: 
· Atlikti įvairius testavimo tipus: funkcinius, regresinius, integracinius, našumo, naudojimo patogumo ar saugumo testus.
· Vykdyti testų scenarijus rankiniu būdu arba naudojant automatizavimo įrankius.
· Simuliuoti realaus pasaulio scenarijus, kad sistema veiktų pagal numatytas sąlygas.
Automatizuotas testavimas.
· Kurti ir prižiūrėti automatizuotus testų skriptus naudojant įvairius įrankius.
· Integruoti automatizuotus testus į CI/CD procesus nuolatiniam testavimui.
· Analizuoti automatizavimo rezultatus ir optimizuoti skriptus.
Kitos, su role susijusios paslaugos.


	3.1.14
	Su informacinėmis sistemomis susijusios konsultacinės ir kitos paslaugos
	Konsultavimas sistemų projektavime ir diegime. Konsultavimas pasirenkant tinkamą informacinę sistemą. Konsultavimas įdengiant informacinę sistemą. Konsultuoti vertinant ir gerinant informacinių sistemų veiklą.
Kitos, su role susijusios paslaugos.

	



4. KARTU SU ATNAUJINTU PASIŪLYMU PATEIKIAMI DOKUMENTAI
4.1. Tuo atveju, jeigu Tiekėjas, kuris buvo pripažintas laimėjusiu, keičia specialistą, kuris buvo nurodytas Preliminariojoje sutartyje, tai naujasis specialistas turi atitikti specialistui keliamus kvalifikacinius reikalavimus, kurie nurodyti Preliminarioje sutartyje ir atitikti ekonominio vertinimo kriterijų pagal kurį Tiekėjo pasiūlymas  buvo pripažintas laimėjusiu. Tiekėjas, teikdamas teikiant Atnaujintą pasiūlymą konkrečiam Užsakymui, turės pateikti dokumentus, patvirtinančius keliamus reikalavimus bei kvalifikaciją patvirtinančius sertifikatus.
4.2. Kiti su Atnaujintu pasiūlymu teikiami dokumentai bus nurodyti Užsakyme. 
5. SUTARTIES VYKDYMO METU TEIKIAMI DOKUMENTAI


5.1. Atnaujinto varžymosi metu Užsakyme Užsakovas detalizuos pageidaujamą pateikti dokumentaciją, kuri gali apimti, bet neapsiriboja šiais dokumentais:
5.1.1. Projektavimo dokumentus;
5.1.2. Projektavimo diagramas ar duomenų modelius;
5.1.3. Visą programinį kodą, kuris privalo būti patalpintas Užsakovo nurodytame serveryje. Programinis kodas negali būti užšifruojamas ar kitaip apsaugotas nuo Užsakovo galimybės jį peržiūrėti ar prireikus ateityje keisti savarankiškai.
5.1.4. Visus pagalbinius įrankius ar skriptus, kurie buvo sukurti sprendimui realizuoti.
5.1.5. Testavimo planą, kur nurodyti testuojami objektai (pagal reikalavimus);
5.1.6. Testavimo scenarijus, kuriuose būtų nurodyto atlikti veiksmai, pateikti testuojami duomenys, laukiami ir gauti rezultatai bei pateiktos išvados ir rekomendacijos;
5.1.7. Visus automatinius testus, jeigu dėl tokių buvo susitarta;
5.1.8. Visus konfigūracijos aprašymus ar skriptus, diegimo instrukcijas ar skriptus ir prieigas, jeigu tokie buvo sukurti realizuojant sprendimą;
5.1.9. Funkcinių reikalavimų aprašymus;
5.1.10. Procesų tobulinimo aprašymus;
5.1.11. Tarpinės Paslaugų suteikimo  ataskaitos suderintu laikotarpiu.
5.1.12. Dokumentai turi būti parengti pagal su Užsakovu iš anksto suderintą šabloną, o pateikiamas turinys suderintas su Užsakovu. Derinamuose  dokumentuose turi atsispindėti kokiose dokumento dalyse ir pagal kokias Užsakovo pastabas ir komentarus yra atlikti pakeitimai dokumento derinimo metu. 
5.1.13.  Pateikiami suderinti dokumentai neturi turėti paliktų neatsakytų klausimų ar komentarų, turi turėti elektronines kopijas redaguojamu formatu.
5.1.14. Dokumentai pateikiami lietuvių kalba, jei konkrečiame Užsakyme, pagal kurį atliekamas Atnaujintas varžymasis, nenurodyta kitaip.
5.1.15. Paslaugos teikiamos lietuvių kalba, jei konkrečiame Užsakyme, pagal kurį atliekamas Atnaujintas varžymasis, nenurodyta kitaip.
5.1.16. Sutarties vykdymo metu prireikus pakeisti specialistą, kuris buvo nurodytas Preliminariojoje sutartyje ar Atnaujintame pasiūlyme, Tiekėjas per 5 (penkias) kalendorines dienas nuo atsiradimo turi pasiūlyti naują specialistą ir pateikti jo kvalifikaciją įrodančius dokumentus. Tiekėjo pasiūlytas specialistas turi atitikti specialistui keliamus kvalifikacinius reikalavimus, kurie nurodyti Preliminarioje sutartyje ir atitikti ekonominio vertinimo kriterijų pagal kurį Tiekėjo pasiūlymas buvo pripažintas laimėjusiu.
PRIEVOLIŲ VYKDYMAS

6. PASLAUGŲ TEIKIMO TVARKA 
6.1. Paslaugų teikimo vieta – nuotoliu ir/ ar Pelesos g. 10, Vilnius. 
6.2. Paslaugos turi būti suteiktos konkrečiame Užsakyme nurodytais terminais.
6.3. Užsakymai/ Atnaujinto varžymosi procedūros atliekamos Preliminariosios sutarties 48 mėnesių galiojimo laikotarpiu. 
6.4. Tiekėjas neturi teisės Sutarties vykdymo metu teikti paslaugų, kurios neatitinka Pirkimo dokumentų reikalavimų ir (ar) kurių teikimas yra apribotas dėl tarptautinių sankcijų (kaip jos suprantamos LR tarptautinių sankcijų įstatyme) ir (ar) dėl jų grėsmės nacionaliniam saugumui, kaip tai apibrėžta Pirkimo dokumentuose ir LR viešųjų pirkimų įstatyme / LR pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatyme.
7. TRŪKUMŲ ŠALINIMO TVARKA IR TERMINAI
7.1. Paslaugų trūkumai turi būti pašalinti ne vėliau kaip per 7 (septynias) kalendorines dienas nuo Užsakovo  pranešimo el. paštu išsiuntimo dienos. 
7.2. Jei Paslaugų ar jų etapo (jei taikoma) suteikimo, ar Paslaugų ar jų etapo (jei taikoma) trūkumų šalinimo termino paskutinė diena tenka ne darbo ar oficialios šventės dienai, termino pabaigos diena laikoma po jos einanti darbo diena. Oficialių švenčių ir ne darbo dienos (šeštadieniai ir sekmadieniai) įskaitomos į Paslaugų ar jų etapo (jei taikoma) suteikimo ar Paslaugų ar jų etapo trūkumų šalinimo terminą.
8. PRIEDAI
[bookmark: _Hlk172617255]Priedas Nr. 1 – Aplinkos apsaugos (žalieji) kriterijai

1 priedas
APLINKOS APSAUGOS (ŽALIEJI) KRITERIJAI 
	Eil. Nr.
	Reikalavimas ir įrodantys dokumentai

	1.
	Perkama nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, todėl papildomi aplinkosauginiai reikalavimai perkamam objektui nėra nustatomi.
Aplinkos apsaugos kriterijų taikymo, vykdant žaliuosius pirkimus, tvarkos aprašo (aktuali redakcija) 4.4.3. p.

